Høsten 1942 opprettet Milorg den såkalte Jernbaneorganisasjonen (J-org) – omtrent samtidig med opprettelsen av Bedriftsorganisasjonen (B-org). En hovedoppgave for J-org var å forberede seg på en alliert invasjon i Norge ved å legge planer for hvordan jernbanenettet kunne holdes intakt også når tyskerne innså at de var i ferd med å tape. Det var Milorgs sentralledelse som tok initiativet til etableringen av J-org; sammen med Johs. Fougli var det Georg Kværne som sørget for rekrutteringen til J-org.